CELEX: C2005/182/53
Language: et
Date: 2005-07-23 00:00:00
Title: Kohtuasi C-207/05: Euroopa Ühenduste Komisjoni 11. mai 2005. aasta hagi Itaalia Vabariigi vastu

23.7.2005   
            
            
               ET
            
            
               Euroopa Liidu Teataja
            
            
               C 182/30
            
         Euroopa Ühenduste Komisjoni 11. mai 2005. aasta hagi Itaalia Vabariigi vastu
   (Kohtuasi C-207/05)
   (2005/C 182/53)
   Kohtumenetluse keel: itaalia
   Euroopa Ühenduste Komisjon esitas 11. mail 2005 Euroopa Ühenduste Kohtule hagi Itaalia Vabariigi vastu. Hageja esindajad on V. Di Bucci ja L. Pignataro.
   Euroopa Ühenduste Komisjoni palub Euroopa Kohtul:
   
               1)
            
            
               tuvastada, et kuna Itaalia Vabariik ei ole määratud tähtaja jooksul võtnud kõiki vajalikke meetmeid komisjoni 5. juuni 2002. aasta otsuses 2003/193/EÜ Itaalia poolt avalikke teenuseid osutavatele riikliku enamusosalusega ettevõtjatele maksuvabastuste ja subsideeritud laenude näol antud riigiabi kohta (1), C 27/99 (endine NN 69/78) ebaseaduslikuks ja ühisturuga kokkusobimatuks tunnistatud riigiabi tagasisaamiseks selle adressaatidelt või vähemalt ei ole komisjoni nimetatud meetmetest teavitanud, siis on Itaalia Vabariik rikkunud nimetatud otsuse artiklitest 3 ja 4 ning EÜ asutamislepingust tulenevaid kohustusi.
            
         
               2)
            
            
               mõista kohtukulud Itaalia Vabariigilt välja.
            
         Õiguslikud alused ja peamised argumendid
   Otsus kohustab Itaaliat võtma kõiki vajalikke meetmeid nimetatud otsuses uuritud kava alusel lubatud ja juba ebaseaduslikult adressaatide käsutusse antud abi tagasisaamiseks selle adressaatidelt ja teavitama komisjoni otsuse järgimiseks võetud meetmetest kahe kuu jooksul arvamuse kättesaamisest.
   Itaalia ei ole võtnud vajalikke meetmeid või vähemalt ei ole komisjoni neist teavitanud ega väitnud, et otsuse täitmine on võimatu. Viimase aja seadusandlikud algatused on kaasa toonud tagasisaamiseks vajaliku aja pikenemise ja ei ole seega kohased otsuse viivitamatu täitmise tagamiseks. Samas on komisjon alati pakkunud Itaaliale oma lojaalset koostööd.
   
      (1)  ELT L 77, 24.3.2003, lk 21